CELEX: 31989R1076
Language: el
Date: 1989-04-26 00:00:00
Title: Κανονισμός (ΕΟΚ) αριθ. 1076/89 της Επιτροπής της 26ης Απριλίου 1989 για τον καθορισμό των κανόνων ποιότητας για τα πράσα και για την τροποποίηση του κανονισμού (ΕΟΚ) αριθ. 1292/81 περί καθορισμού των κανόνων ποιότητας για τα πράσα, τις μελιτζάνες και τα κολοκυθάκια

Avis juridique important

|

31989R1076

Κανονισμός (ΕΟΚ) αριθ. 1076/89 της Επιτροπής της 26ης Απριλίου 1989 για τον καθορισμό των κανόνων ποιότητας για τα πράσα και για την τροποποίηση του κανονισμού (ΕΟΚ) αριθ. 1292/81 περί καθορισμού των κανόνων ποιότητας για τα πράσα, τις μελιτζάνες και τα κολοκυθάκια  

Επίσημη Εφημερίδα αριθ. L 114 της 27/04/1989 σ. 0014 - 0017 Φινλανδική ειδική έκδοση: Κεφάλαιο 3 τόμος 29 σ. 0013  Σουηδική ειδική έκδοση: Κεφάλαιο 3 τόμος 29 σ. 0013 

***** ΚΑΝΟΝΙΣΜΟΣ (ΕΟΚ) αριθ. 1076/89 ΤΗΣ ΕΠΙΤΡΟΠΗΣ  της 26ης Απριλίου 1989  για τον καθορισμό των κανόνων ποιότητας για τα πράσα και για την τροποποίηση του κανονισμού (ΕΟΚ) αριθ. 1292/81 περί καθορισμού των κανόνων ποιότητας για τα πράσα, τις μελιτζάνες και τα κολοκυθάκια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1010/89 (2), και ιδίως το άρθρο 2 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1292/81 της Επιτροπής (3) καθορίζει τους κανόνες ποιότητας για τα πράσα·  ότι σημειώθηκε εξέλιξη κατά την παραγωγή και την εμπορία του προϊόντος αυτού, ιδίως όσον αφορά τις απαιτήσεις των χονδρικών αγορών και της κατανάλωσης· ότι πρέπει, ως εκ τούτου, να τροποποιηθούν οι κανόνες ποιότητας για να ληφθούν υπόψη αυτές οι νέες απαιτήσεις·  ότι οι κανόνες εφαρμόζονται σε όλα τα στάδια εμπορίας· ότι η μεταφορά σε μεγάλη απόσταση, η αποθήκευση για ορισμένο χρονικό διάστημα ή οι διάφορες εργασίες τις οποίες πρέπει να υποστούν τα προϊόντα μπορούν να έχουν σαν αποτέλεσμα ορισμένες αλλοιώσεις που οφείλονται στη βιολογική εξέλιξη των προϊόντων αυτών ή στον κατά μάλλον ή ήττον φθαρτό χαρακτήρα τους· ότι πρέπει να λαμβάνονται υπόψη οι αλλοιώσεις αυτές κατά την εφαρμογή των κανόνων στα στάδια της εμπορίας που ακολουθούν το στάδιο της αποστολής· ότι, δεδομένου ότι τα προϊόντα της κατηγορίας «έξτρα» αποτελούν αντικείμενο ιδιαίτερα φροντισμένης διαλογής και συσκευασίας, πρέπει να λαμβάνεται υπόψη μόνον η μείωση της φρεσκάδας και της σπαργής όσον αφορά τα εν λόγω προϊόντα·  ότι για λόγους σαφήνειας πρέπει, με την ευκαιρία αυτή, να γίνει ανασύνταξη των εν λόγω κανόνων ποιότητας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανόνες ποιότητας για τα πράσα που υπάγονται στον κωδικό ΣΟ ex 0703 90 00 καθορίζονται στο παράρτημα.  Οι κανόνες αυτοί εφαρμόζονται σε όλα τα στάδια εμπορίας, με τους όρους που προβλέπονται από τον κανονισμό (ΕΟΚ) αριθ. 1035/72.  Εντούτοις, στα στάδια που έπονται της αποστολής, τα προϊόντα μπορούν να παρουσιάσουν σε σχέση με τις προδιαγραφές των κανόνων:  - ελαφρά μείωση της φρεσκάδας και της σπαργής,  - ελαφρές αλλοιώσεις που οφείλονται στην εξέλιξη και στον κατά το μάλλον ή ήττον φθαρτό χαρακτήρα τους.  Άρθρο 2  Ο κανονισμός (ΕΟΚ) αριθ. 1292/81 τροποποιείται ως εξής:  1. Στο άρθρο 1, οι όροι «πράσα (διάκριση ex 07.01 Ι ια) του κοινού δασμολογίου)» διαγράφονται.  2. Στο άρθρο 2 δεύτερο εδάφιο, η πρώτη περίπτωση διαγράφεται.  3. Το παράρτημα Ι διαγράφεται.  Άρθρο 3  Ο παρών κανονισμός αρχίζει να ισχύει την 1η Αυγούστου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Απριλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 109 της 20. 4. 1989, σ. 3.  (3) ΕΕ αριθ. L 129 της 15. 5. 1981, σ. 38.  ΠΑΡΑΡΤΗΜΑ  ΚΑΝΟΝΑΣ ΠΟΙΟΤΗΤΑΣ ΓΙΑ ΤΑ ΠΡΑΣΑ  Ι. ΟΡΙΣΜΟΣ ΤΟΥ ΠΡΟΪΟΝΤΟΣ  Ο παρών κανόνας αναφέρεται στα πράσα των ποικιλιών (cultivars ) που προέρχονται από το Allium Porrum L., και προορίζονται να διατεθούν στον καταναλωτή σε νωπή κατάσταση, εκτός από τα πράσα που προορίζονται για βιομηχανική μεταποίηση.  ΙΙ. ΔΙΑΤΑΞΕΙΣ ΠΕΡΙ ΠΟΙΟΤΗΤΑΣ  Ο κανόνας αποβλέπει στον καθορισμό των χαρακτηριστικών που πρέπει να διαθέτουν τα πράσα μετά την επεξεργασία και τη συσκευασία.  Α. Ελάχιστα χαρακτηριστικά  Σε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία καθώς και των αποδεκτών ανοχών, τα πράσα πρέπει να είναι:  - ακέραια (η διάταξη αυτή δεν εφαρμόζεται για τις ρίζες και τα άκρα των φύλλων που δύνανται να κοπούν),  - υγιή· αποκλείονται τα προϊόντα που έχουν προσβληθεί από σήψη ή έχουν υποστεί αλλοιώσεις σε βαθμό ώστε να καθίστανται ακατάλληλα για την κατανάλωση,  - καθαρά, πρακτικώς απαλλαγμένα από ξένες ύλες· οι ρίζες πάντως μπορούν να καλύπτονται ελαφρώς από επικολλημένο χώμα,  - νωπής εμφανίσεως, απαλλαγμένα από φύλλα που έχουν μαραθεί ή έχουν απωλέσει τη δροσερότητά τους,  - απαλλαγμένα από μίσχους άνθους,  - απαλλαγμένα από εξωτερική υγρασία πέραν της φυσιολογικής, δηλαδή εάν έχει προηγηθεί πλύση τους, να είναι αρκετά «στεγνά»,  - απαλλαγμένα από ξένες οσμές ή/και γεύσεις.  Η ενδεχόμενη κοπή των φύλλων πρέπει να γίνεται συμμετρικά.  Η ανάπτυξη και η κατάσταση των πράσων πρέπει να είναι τέτοια ώστε να της επιτρέπει:  - να αντέχουν στις συνθήκες μεταφοράς και μεταχειρίσεως,  - να φθάσουν στον τόπο προορισμού σε ικανοποιητική κατάσταση.  Β. Ταξινόμηση  Τα πράσα ταξινομούνται σε τρεις κατηγορίες που καθορίζονται ως εξής:  i) Κατηγορία Ι  Τα πράσα που κατατάσσονται στην κατηγορία αυτή πρέπει να είναι καλής ποιότητας. Μπορούν ωστόσο να εμφανίζουν ελαφρές επιφανειακές ατέλειες, υπό τον όρο όμως ότι αυτές δεν επηρεάζουν την όψη, την ποιότητα, τη διατήρηση και την εμφάνιση του προϊόντος. Γίνονται αποδεκτά ελαφρά ίχνη χώματος στο εσωτερικό του στελέχους.  Πρέπει να παρουσιάζουν λευκό ή λευκοπράσινο χρωματισμό στο ένα τρίτο τουλάχιστον του συνολικού μήκους ή στο μισό του περικεκαλυμμένου τμήματος.  Εντούτοις, για τα πρώιμα πράσα (1) το λευκό τμήμα ή το λευκοπράσινο τμήμα πρέπει να είναι τουλάχιστον το ένα τέταρτο του συνολικού μήκους ή το ένα τρίτο του περικεκαλυμμένου τμήματος.  ii) Κατηγορία ΙΙ  Η κατηγορία αυτή περιλαμβάνει τα πράσα που δεν μπορούν να υπαχθούν στην κατηγορία Ι αλλά ανταποκρίνονται στα ελάχιστα χαρακτηριστικά που καθορίζονται κατωτέρω.  Το άσπρο τμήμα πρέπει να περιλαμβάνει τουλάχιστον το ένα τέταρτο του συνολικού μήκους ή το ένα τρίτο του περικεκαλυμμένου τμήματος.  Μπορούν εντούτοις να φέρουν:  - ταξιανθία, με τον όρο ότι βρίσκεται στο εσωτερικό του περικεκαλυμμένου τμήματος,  - ελαφρούς μώλωπες και ελαφρές σκωριοειδείς κηλίδες επί των φύλλων, αλλά όχι αλλού,  - ελαφρό αποχρωματισμό,  - ίχνη χώματος εντός του περικεκαλυμμένου τμήματος.  iii) Κατηγορία ΙΙΙ (1)  Η κατηγορία αυτή περιλαμβάνει τα πράσα τα οποία δεν μπορούν να υπαχθούν στις ανώτερες κατηγορίες αλλά αντιστοιχούν στα χαρακτηριστικά που προβλέπονται για την κατηγορία ΙΙ. Εντούτοις, μπορούν:  - να φέρουν μίσχο, χωρίς η παρουσία της ταξιανθίας να ζημιώνει τον εδώδιμο χαρακτήρα του προϊόντος,  - να παρουσιάζουν αποχρωματισμούς,  - να φέρουν μώλωπες και σκωριοειδείς κηλίδες, αλλά μόνο επί των φύλλων,  - να παρουσιάζουν ελαφρά ίχνη χώματος στο εξωτερικό.  ΙΙΙ. ΔΙΑΤΑΞΕΙΣ ΠΕΡΙ ΤΗΣ ΤΑΞΙΝΟΜΗΣΗΣ ΚΑΤΑ ΜΕΓΕΘΟΣ  i) Η ταξινόμηση κατά μέγεθος ,καθορίζεται από τη διάμετρο, η οποία μετράται καθέτως προς τον άξονα του προϊόντος και επάνω από το εξόγκωμα του μίσχου.  Η ελάχιστη διάμετρος καθορίζεται σε 8 mm για τα πρώιμα πράσα και σε 10 mm για τα άλλα πράσα.  ii) Για την κατηγορία Ι, η διάμετρος του παχύτερου στελέχους της αυτής δεσμίδας ή κιβωτίου, δεν πρέπει να είναι μεγαλύτερη από το διπλάσιο της διαμέτρου του μικροτέρου στελέχους.  IV. ΔΙΑΤΑΞΕΙΣ ΠΕΡΙ ΤΩΝ ΑΝΟΧΩΝ  Για τα προϊόντα που δεν ανταποκρίνονται στις απαιτήσεις της σχετικής κατηγορίας, γίνονται δεκτές ανοχές ποιότητας και μεγέθους σε κάθε κιβώτιο, ή σε κάθε δεσμίδα στην περίπτωση που τα πράσα δεν είναι συσκευασμένα.  Α. Ανοχές ποιότητας  i) Κατηγορία Ι  10 % κατ' αριθμό ή κατά βάρος των πράσων δεν ανταποκρίνονται στα χαρακτηριστικά της κατηγορίας αλλά στα χαρακτηριστικά της κατηγορίας ΙΙ, ή γίνονται κατ' εξαίρεση δεκτά στις ανοχές της κατηγορίας αυτής.  ii) Κατηγορία ΙΙ  10 % κατ' αριθμό ή κατά βάρος των πράσων δεν ανταποκρίνονται στα χαρακτηριστικά της κατηγορίας αυτής, ούτε στα ελάχιστα χαρακτηριστικά, εκτός από τα προϊόντα που έχουν προσβληθεί από σήψη, φέρουν σημαντικούς μώλωπες, ή έχουν υποστεί οποιαδήποτε άλλη αλλοίωση ώστε να καθίστανται ακατάλληλα προς κατανάλωση.  iii) Κατηγορία ΙΙΙ  15 % κατ' αριθμό ή κατά βάρος των πράσων δεν ανταποκρίνονται στα χαρακτηριστικά της κατηγορίας, ούτε στα ελάχιστα χαρακτηριστικά, εκτός από τα προϊόντα που έχουν προσβληθεί από σήψη, φέρουν σημαντικούς μώλωπες, ή οποιαδήποτε άλλη αλλοίωση ώστε να καθίστανται ακατάλληλα προς κατανάλωση.  Β. Ανοχές μεγέθους  Λια όλες τις κατηγορίες, 10 % κατ' αριθμό ή κατά βάρος των πράσων που δεν ανταποκρίνονται στην ελάχιστη προβλεπόμενη διάμετρο ή, για τα πράσα της κατηγορίας Ι, που δεν ανταποκρίνονται στις απαιτήσεις ομοιογένειας.  V. ΔΙΑΤΑΞΕΙΣ ΠΕΡΙ ΕΜΦΑΝΙΣΕΩΣ  Α. Ομοιογένεια  Το περιεχόμενο κάθε κιβωτίου ή κάθε δεσμίδας του αυτού κιβωτίου πρέπει να είναι ομοιογενές, να περιλαμβάνει αποκλειστικά πράσα της αυτής καταγωγής, ποιότητας και μεγέθους (όσον αφορά το τελευταίο εφόσον επιβάλλεται η ύπαρξη ομοιογένειας), και καταφανώς της αυτής αναπτύξεως και χρωματισμού.  Όσον αφορά τα πράσα της κατηγορίας ΙΙΙ, η απαίτηση ομοιογένειας μπορεί να περιοριστεί στην καταγωγή.  Το διακρινόμενο τμήμα του περιεχομένου του κιβωτίου ή της δεσμίδας πρέπει να είναι αντιπροσωπευτικό του συνόλου.  Β. Συσκευασία  Τα πράσα πρέπει να συσκευάζονται εις τρόπον ώστε να εξασφαλίζεται η επαρκής προστασία του προϊόντος.  Τα υλικά που χρησιμοποιούνται στο εσωτερικό του κιβωτίου πρέπει να είναι καινουργή, καθαρά και τέτοια ώστε να μην είναι δυνατόν να προκληθούν εσωτερικές ή εξωτερικές αλλοιώσεις στα προϊόντα. Είναι δυνατόν να χρησιμοποιηθούν υλιλκά με εμπορικές ενδείξεις, και ιδίως χαρτιά ή αυτοκόλλητα υπό τον όρο ότι η εκτύπωση ή η επισήμανση γίνεται με μη τοξική μελάνη ή κόλλα.  Τα κιβώτια πρέπει να είναι απαλλαγμένα από κάθε ξένο σώμα.  Γ. Παρουσίαση  Η παρουσίαση των πράσων είναι δυνατή ως εξής:  - είτε διευθετημένα με τάξη στη συσκευασία,  - είτε κατά δεσμίδες, συσκευασμένες ή μη.  VI. ΔΙΑΤΑΞΕΙΣ ΠΕΡΙ ΣΗΜΑΝΣΕΩΣ  Κάθε κιβώτιο ή δεσμίδα χύμα πρέπει να φέρει, με γράμματα ευανάγνωστα, ανεξίτηλα και εξωτερικά διακρινόμενα τις ακόλουθες ενδείξεις:  Σε περίπτωση συσκευασμένης παρουσίασεως, οι ενδείξεις αυτές συγκεντρώνονται στην ίδια πλευρά.  Α. Στοιχεία ταυτότητας του εμπορεύματος  1.2 // Συσκευαστής  ή/και  αποστολέας   // όνομα και διεύθυνση ή εμπορικό σήμα εκδιδόμενο ή αναγνωρισμένο από επίσημη υπηρεσία.  Β. Φύση του προϊόντος  «Πράσα», εάν το περιεχόμενο δεν διακρίνεται εξωτερικά ή « πρώιμα πράσα» σε όλες τις περιπτώσεις γι' αυτό το είδος των πράσων.  Γ. Καταγωγή του προϊόντος  Χώρα καταγωγής και ενδεχομένως ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά  - κατηγορία,  - αριθμός δεσμίδων (σε περίπτωση παρουσίασεως σε δεσμίδες εντός συσκευασίας).  Ε. Επίσημο σήμα ελέγχου (προαιρετικό)  (1) Πράσα απευθείας σποράς τα οποία δεν έχουν μεταφυτευθεί και των οποίων η συγκομιδή πραγματοποιείται από το τέλος του χειμώνα έως την αρχή του καλοκαιριού.  (1) Συμπληρωματική κατηγορία κατά την έννοια του άρθρου 2 παράγραφος 1 του κανονισμού (ΕΟΚ) αριθ. 1035/72. Η θέση σε ισχύ της κατηγορίας αυτής ποιότητας ή ορισμένων από τις προδιαγραφές της εξαρτάται από απόφαση που λαμβάνεται βάσει του άρθρου 4 παράγραφος 1 του ίδιου κανονισμού.